
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1496 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση «Κοινωφελούς Επιχείρησης Πολιτισμού» στο 
Δήμο Μελισσίων Αττικής. 1 

Μετατροπή της αμιγούς δημοτικής επιχείρησης με 
την επωνυμία «Δημοτική Επιχείρηση Ανάπτυξης 
Δήμου Μελισσίων» (ΔΕΑΔΜ) σε κοινωφελή επιχεί¬ 
ρηση με την επωνυμία «Κοινωφελής Επιχείρηση 


Κοινωνικής Αλληλεγγύης». 2 

Συμβάσεις μίσθωσης έργου του Παπαχρηστείδιου 
Πνευματικού Κέντρου του Δήμου Ελευθερούπο- 
λης. 3 

Συμβάσεις μίσθωσης έργου στο Δήμο Χρυσούπο- 
λης. 4 

Έγκριση σύναψης συμβάσεων μίσθωσης έργου, για 
την Δημοτική Εταιρεία Ανάπτυξης και Κατασκευ¬ 
ών Κρ. Βρύσης. 5 

Συμβάσεις μίσθωσης έργου στον Δήμο Πεταλού¬ 
δων. 6 

Λύση της Δημοτικής Ξενοδοχειακής Επιχείρησης 
Κροκυλείου με την επωνυμία «ΔΗΜΟΤΙΚΗ ΞΕΝΟ¬ 
ΔΟΧΕΙΑΚΗ ΕΠΙΧΕΙΡΗΣΗ ΚΡΟΚΥΛΕΙΟΥ ΤΟΥ ΔΗ¬ 
ΜΟΥ ΒΑΡΔΟΥΣΙΩΝ Ν. ΦΩΚΙΔΑΣ». 7 

Έγκριση υπερωριακής απασχόλησης υπαλλήλων 
του Τμήματος Ανάπτυξης Επαρχείου Νάξου της 
Ν.Α.Κ. 8 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Γράψα Ακριβή του Ανδρέα, 
κάτοικο Πατρών. 9 

Χορήγηση άδειας άσκησης επαγγέλματος στην Κοι¬ 
νωνική Λειτουργό Μαράκη Νίκη του Ιωάννη. 10 


ΑΠΟΦΑΣΕΙ Σ 

Αριθμ. 19594 (1) 

Σύσταση «Κοινωφελούς Επιχείρησης Πολιτισμού» στο 
Δήμο Μελισσίων Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (ΦΕΚ Α' 
107). 

2. Τις διατάξεις των άρθρων 254 έως 264 του 
ν. 3463/2006, Κεφάλαιο Β', Δημοτικές και Κοινοτικές 
Κοινωφελείς Επιχειρήσεις. 

3. Το υπ’ αρίθμ. οικ.10819/16 εγκ./22.2.2007 έγγραφο του 
ΥΠΈΣ.Δ.Δ.&Α., σχετικά με το νέο θεσμικό πλαίσιο των 
Επιχειρήσεων των ΟΤΑ. 

4. Την οικονομοτεχνική μελέτη βιωσιμότητας της Δη¬ 
μοτικής Κοινωφελούς Επιχείρησης Πολιτισμού. 

5. Την υπ’ αριθμ. 192/2007 απόφαση του Δημοτικού 
Συμβουλίου Μελισσίων, που αναφέρεται στη σύσταση 
«Κοινωφελούς Επιχείρησης Πολιτισμού», αποφασίζου¬ 
με: 

Εγκρίνουμε την υπ’ αριθμ. 192/2007 απόφαση του Δη¬ 
μοτικού Συμβουλίου Μελισσίων σχετικά με τη σύσταση 
«Κοινωφελούς Επιχείρησης Πολιτισμού» ως εξής: 

Αρθρο 1 

ΙΔΡΥΣΗ - ΚΑΤΗΓΟΡΙΑ ΕΠΙΧΕΙΡΗΣΗΣ 

Ιδρύεται στο Δήμο Μελισσίων Αττικής κοινωφελής 
δημοτική επιχείρηση πολιτισμού, η οποία συνιστά νομικό 
πρόσωπο ιδιωτικού δικαίου που διέπεται από τις διατά¬ 
ξεις των άρθρων 254 επ. Κώδικα Δήμων και Κοινοτήτων 
(ν. 3463/2006). 

Αρθρο 2 
ΕΠΩΝΥΜΙΑ 

Ως επωνυμία της επιχείρησης ορίζεται «ΚΟΙΝΩΦΕΛΗΣ 
ΕΠΙΧΕΙΡΗΣΗ ΠΟΛΙΤΙΣΜΟΥ ΔΗΜΟΥ ΜΕΛΙΣΣΙΩΝ». 

Ως διακριτικός τίτλος της επιχείρησης ορίζεται «Πο¬ 
λιτιστικό Κέντρο Δήμου Μελισσίων». 

Αρθρο 3 
ΣΚΟΠΟΙ 

Σκοποί της κοινωφελούς επιχείρησης αποτελούν: 

1. Η ανάδειξη του πολιτισμού ως μέσο κοινωνικής συ¬ 
νοχής καθώς και η ανάπτυξη της ανθρώπινης προσω¬ 
πικότητας, μέσα στις ραγδαίες οικονομικές, κοινωνικές, 
επιστημονικές και τεχνικές αλλαγές. 

2. Η διασφάλιση της συνειδητής και αποτελεσματικής 
συμμετοχής του ατόμου στη ζωή του κοινωνικού συνό¬ 
λου και η ανάπτυξη της ικανότητας να δημιουργεί νέα 
υλικά αγαθά και νέες πνευματικές, αισθητικές αξίες. 

3. Η συμβολή στη δημιουργία πνεύματος κατανόησης 
και σεβασμού προς τα διαφορετικά έθιμα και πολιτι¬ 
σμούς, σε εθνικό και διεθνές επίπεδο. 

4. Η συνειδητοποίηση της σημασίας του φυσικού ιστο¬ 
ρικού και πολιτιστικού περιβάλλοντος της πολιτιστικής 
κληρονομιάς, η διάσωση, προστασία, ανάδειξη και προ¬ 
βολή τους καθώς και η ανάπτυξη των τεχνών. 

5. Η συμβολή στην πολιτιστική και κοινωνικοοικονομική 
ανάπτυξη και αποκέντρωση. 

6. Η συμβολή στην ανάπτυξη καινούριων μορφών 
παραγωγικών δραστηριοτήτων και σχέσεων που θα 
συμβάλλουν στη μείωση της ανεργίας και της υποα¬ 
πασχόλησης. 

7. Η προσφορά εναλλακτικών ευκαιριών απασχόλησης 
με πρόσθετη εκπαίδευση - κατάρτιση, ιδίως σε όσους 
βρίσκονται σε κίνδυνο ανεργίας λόγω της αλλαγής των 
συνθηκών στην αγορά εργασίας. 

8. Η συμβολή στην ικανοποίηση των επιμορφωτικών 
αναγκών των απόδημων Ελλήνων, στη διατήρηση της 
Εθνικής Πολιτιστικής τους Ταυτότητας και στην υπο¬ 
βοήθηση της ομαλής επανένταξής τους στην ελληνική 
κοινωνία με την εκπόνηση και υλοποίηση ειδικών επι¬ 
μορφωτικών προγραμμάτων που οργανώνονται στις 
χώρες υποδοχής τους σε συνεργασία με τα αρμόδια 
υπουργεία, φορείς και ελληνικές κοινότητες του Εξω¬ 
τερικού. 

9. Η συμβολή στην προοδευτική εξασφάλιση ισότητας 
ευκαιριών και ισόρροπης κοινωνικής προόδου. 

10. Η ανάπτυξη πολιτιστικών υπηρεσιών και παροχών 
σε άτομα τρίτης ηλικίας για τη βελτίωση του επιπέδου 
ζωής τους. 

11. Η συμβολή στη μείωση των αντιθέσεων ανάμεσα σε 
πνευματική και χειρωνακτική εργασία και στην καταπο¬ 
λέμηση των σχετικών αναχρονιστικών αντιλήψεων. 

12. Η ενημέρωση σε θέματα δομής και λειτουργίας της 
Πολιτείας, της Δημόσιας Διοίκησης, της Τοπικής Αυτο¬ 
διοίκησης, των επιχειρήσεων και συνεταιρισμών καθώς 
και η ενημέρωση για τα δικαιώματα και τις υποχρεώσεις 
των εργαζομένων. 

13. Η μελέτη και με οποιονδήποτε τρόπο υλοποίηση 
των ροπών πολιτιστικής σύγκλισης στο πλαίσιο της Ε.Ε. 


και της ευρύτερης περιοχής, καθώς και η απορρόφηση 
κονδυλίων και προγραμμάτων για το σκοπό αυτό. 

14. Η ανάπτυξη και παροχή πολιτιστικών (για όλες 
τις μορφές τέχνης και πολιτισμού) εκπαιδευτικών προ¬ 
ϊόντων (συμπεριλαμβανομένων και σεμιναρίων) κάθε 
εκπαιδευτικής βαθμίδας . 

15. Η διοργάνωση και υλοποίηση κάθε είδους καλλι¬ 
τεχνικών εκδηλώσεων (συμπεριλαμβανομένων και των 
μουσικών - συναυλιών, φεστιβάλ κ.α.) διαγωνισμών και 
συνεδρίων. 

16. Η οργάνωση και λειτουργία κινηματογράφου, θε¬ 
άτρου, σχολών διδασκαλίας μουσικής, χορού, ζωγρα¬ 
φικής, γλυπτικής κ.λπ. 

17. Η προβολή των πολιτιστικών αγαθών και των σύγ¬ 
χρονων πολιτιστικών έργων που παράγονται σε τοπικό 
επίπεδο, με τη δημιουργία πολιτιστικών και πνευματικών 
κέντρων, μουσείων, πινακοθηκών κ.α. 

18. Η σύσταση κοινοπραξίας ή άλλης νομικής μορφής 
σε συνεργασία με άλλες πολιτιστικές νομικές οντότη¬ 
τες της ημεδαπής και της αλλοδαπής με σκοπό την 
προώθηση Τεχνών και Πολιτισμού. 

19. Η διοργάνωση επισκέψεων, εκδρομών, ταξιδιών 
εντός ή εκτός Ελλάδας για την υποστήριξη των στόχων 
του Πολιτιστικού Κέντρου. 

20. Κάθε άλλη δράση σχετική με τις ανωτέρω, κι αν 
δεν αναφέρεται ρητά στο παρόν. 

Για την υλοποίηση των καταστατικών της σκοπών η 
επιχείρηση δύναται, να αναπτύσσει σχετικές δράσεις, 
οι οποίες, ενδεικτικά και όχι περιοριστικά ως ανά τομέα 
δύναται να είναι: 

ΚΟΙΝΩΝΙΚΗ ΟΙΚΟΝΟΜΙΑ - ΕΠΙΧΕΙΡΗΜΑΤΙΚΟΤΗΤΑ 

1. Οικοτεχνία / χειροτεχνία 

2. Κοπτική - Ραπτική 

3. Κέντημα Μηχανής - χειρός 

4. Εργαστήρι παραδοσιακής φορεσιάς 

5. Μαγειρική - Ζαχαροπλαστική 

6. Οινολογία 

7. Τέχνη ποιότητα και φαντασία στο τραπέζι 

8. Παραδοσιακό Προϊόν ανά περιοχή 

9. Δημιουργία ομάδας και αποτελεσματική συνεργα¬ 
σία στην επιχείρηση. 

10. Γυναικεία επιχειρηματικότητα σε προϊόντα πο¬ 
λιτισμού 

11. Βασικές δεξιότητες για τη δημιουργία Συλλογικής 

ή Κοινωνικής επιχείρησης 

ΠΟΛΙΤΙΣΜΟΣ - ΤΕΧΝΕΣ 

1. Εργαστήρι Γλυπτικής, Ξυλογλυπτικής 

2. Εργαστήρι Χαρακτικής 

2. Εργαστήρι Ψηφιδωτού 

3. Εργαστήρι Καλλιτεχνικής βιβλιοδεσίας 

4. Εργαστήρι Βιτρώ 

5. Εργαστήρι Κινηματογράφου 
β.Εργαστήρι Σύγχρονων εικαστικών Μέσων 

7. Εργαστήρι Σκηνογραφίας 

8. Εργαστήρι τοιχογραφιών (Εκκλησίας) 

9. Εργαστήρι Εικόνας σε Ηλεκτρονική Μορφή 

10. Εργαστήρι Χειρογραφίας 

11. Θεατρικό Εργαστήρι 

12. Εργαστήρι εκμάθησης παραδοσιακών μουσικών 
οργάνων. 

ΕΚΠΑΙΔΕΥΣΗ - ΕΠΙΜΟΡΦΩΣΗ 

1. Βιωματικό Σεμινάριο (αποκλειστικά μαθητές - εκ¬ 
παιδευτικοί) 

2. Εκπαίδευση Ενηλίκων στην απόκτηση βασικών δε¬ 
ξιοτήτων στις νέες Τεχνολογίες. 

3. Ξένες γλώσσες 
ΑΓΩΓΗ ΠΟΛΙΤΩΝ 

1. Αγωγή καταναλωτή 

2. Περιβαλλοντική Αγωγή 

3. Κυκλοφοριακή Αγωγή 

4. Εθελοντισμός και κοινωνία των πολιτών 

5. Προσωπική ανάπτυξη και επικοινωνία 

Αρθρο 4 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η επιχείρηση θα έχει διάρκεια 50 έτη, από τη δημο¬ 
σίευση της συστατικής πράξης στην Εφημερίδα της 
Κυβερνήσεως. 

Άρθρο 5 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της Επιχείρησης ορίζεται ο Δήμος Μελισσίων 
Αττικής, τα δε γραφεία της επιχείρησης βρίσκονται στο 
κτίριο του Πολιτιστικού Κέντρου, οδός 17 Νοέμβρη 15 κ' 
Αγ. Γεωργίου, Μελίσσια. Η επιχείρηση μπορεί να ιδρύει 
αλλού, εντός της διοικητικής περιφέρειας της έδρας 
της γραφεία ή/και υποκαταστήματα, με απόφαση του 
Δ.Σ. αυτής, χωρίς ανάγκη τροποποίησης της συστατικής 
της πράξης. 

Αρθρο 6 
ΔΙΟΙΚΗΣΗ 

1. Η κοινωφελής επιχείρηση διοικείται από Ιίμελές 
διοικητικό συμβούλιο, τα μέλη του οποίου ορίζονται, 
μαζί με τους αναπληρωτές τους, από το δημοτικό συμ¬ 
βούλιο Το δημοτικό συμβούλιο ορίζει από τα μέλη του 
διοικητικού συμβουλίου και τον πρόεδρο και τον αντι¬ 
πρόεδρό του. 

2. Από τα μέλη αυτά τουλάχιστον τρεις (3) είναι αιρε¬ 
τοί εκπρόσωποι του Δήμου, τουλάχιστον δε ένα μέλος 
εξ αυτών προέρχεται από τη μειοψηφία. 


3. Στο διοικητικό συμβούλιο της επιχείρησης συμμε¬ 
τέχει και ένας (1) εκπρόσωπος κοινωνικού φορέα της 
περιοχής, που ορίζεται από το Δημοτικό Συμβούλιο. 

4. Τα υπόλοιπα μέλη είναι δημότες ή κάτοικοι του 
Δήμου που έχουν πείρα ή γνώσεις σχετικές με το αντι¬ 
κείμενο της επιχείρησης. 

5. Στο διοικητικό συμβούλιο της επιχείρησης συμμετέ¬ 
χει και ένας (1) εκπρόσωπος των εργαζομένων στην επι¬ 
χείρηση, σε περίπτωση που αυτή απασχολεί περισσό¬ 
τερους από είκοσι (20) εργαζόμενους, υποδεικνυόμενος 
από τη γενική συνέλευση αυτών, οπότε και μειώνονται 
κατά ένα τα μέλη που είναι δημότες ή κάτοικοι του 
Δήμου, χωρίς ανάγκη τροποποίησης της συστατικής 
πράξης. 

6. Η θητεία του διοικητικού συμβουλίου ακολουθεί 
τη θητεία του δημοτικού συμβουλίου, ήτοι ισχύει για 
τέσσερα έτη. Σε κάθε περίπτωση η θητεία του λήγει το 
αργότερο τρεις (3) μήνες μετά την εγκατάσταση του 
νέου δημοτικού ή κοινοτικού συμβουλίου. 

Αρθρο 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης αποτελούν: 

1. Δάνεια, δωρεές, κληροδοτήματα κληροδοσίες, ειδικά 
αντίτιμα κ.τ.λ. 

2. Ενισχύσεις, επιχορηγήσεις, χορηγίες και πόσης 
φύσεως εισφορές από νομικά πρόσωπα του δημοσίου 
τομέα (Υπουργεία, Κρατικοί Οργανισμοί, Νομαρχιακά 
Συμβούλια κ.α.) ή του ιδιωτικού τομέα και από φυσικά 
πρόσωπα. 

3. Η χρηματοδότηση από το Δήμο Μελισσίων για τις 
δραστηριότητες και τις παρεχόμενες από αυτήν υπηρε¬ 
σίες με τους ειδικότερους όρους και προϋποθέσεις του 
των διατάξεων του άρθρου 259 του ν. 3463/2006. 

4. Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

5. Οι εισπράξεις από το αντίτιμο αγαθών ή από υπη¬ 
ρεσίες που θα προσφέρει. 

6. Πρόσοδοι από την περιουσία της. 

7. Κάθε άλλο έσοδο που δεν αναφέρεται ονομαστι¬ 
κά στο παρόν, αλλά αποκτάται με νόμιμο και διαφανή 
τρόπο. 

Άρθρο 8 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Το κεφάλαιο της επιχείρησης ανέρχεται στο ποσό 
των είκοσι χιλιάδων ευρώ (20.000€) και εισφέρεται στο 
σύνολό του από το Δήμο Μελισσίων ως επιχειρησιακό 
κεφάλαιο κίνησης της επιχείρησης, τούτο δε θα λάβει 
χώρα με την δημοσίευση της παρούσας στο Φ.Ε.Κ. 

Αρθρο 9 

ΟΙΚΟΝΟΜΙΚΗ ΔΙΑΧΕΙΡΙΣΗ 

1. Η διαχείριση της επιχείρησης γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από την υπόλοιπη δημοτική διαχείριση. 

2. Το οικονομικό έτος της διαχείρισης συμπίπτει με 
το ημερολογιακό έτος. 

3. Η επιχείρηση έχει την υποχρέωση τήρησης βιβλίων 
του Κώδικα Βιβλίων και Στοιχείων Γ’ κατηγορίας κατά 
την ισχύουσα νομοθεσία. 

4. Η επιχείρηση δύναται να συμμετέχει σε προγραμ¬ 
ματικές συμβάσεις. 

5. Τα καθαρά κέρδη που προκύπτουν από τη διαχεί¬ 
ριση, μετά την έγκριση των ετήσιων οικονομικών κατα¬ 
στάσεων, την αφαίρεση των αποσβέσεων και τη δημι¬ 
ουργία του απαραίτητου αποθεματικού, διατίθενται, με 
απόφαση του διοικητικού συμβουλίου για τη βελτίωση 
ή την επέκταση των εγκαταστάσεων της επιχείρησης ή 
να διατίθενται στο Δήμο για την εκτέλεση κοινωφελών 
έργων. 

6. Η εκτέλεση των έργων αυτών μπορεί να γίνει από 
την ίδια την επιχείρηση, για λογαριασμό του Δήμου ή 
να διατεθούν τα καθαρά κέρδη της επιχείρησης για 
την παροχή υπηρεσιών προς το Δήμο ή την παροχή 
υπηρεσιών προς τους δημότες. 

7. Με την ίδια διαδικασία το διοικητικό συμβούλιο της 
επιχείρησης, εκτιμώντας τους στόχους, την αποδοτικό- 
τητα και την παραγωγικότητα της, μπορεί να κρατήσει 
μέχρι δώδεκα τοις εκατό (12%) από τα καθαρά κέρδη, σε 
ιδιαίτερο λογαριασμό για την παροχή κινήτρων στους 
εργαζόμενους, με τη μορφή πρόσθετης αμοιβής. 

Άρθρο 10 

ΔΙΑΧΕΙΡΙΣΤΙΚΟΣ ΕΛΕΓΧΟΣ 

1. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που επιλέγονται και διορί¬ 
ζονται από το δημοτικό συμβούλιο στην αρχή κάθε οι¬ 
κονομικού έτους. Με την ίδια απόφαση ορίζεται και η 
αμοιβή τους. 

2. Ως ελεγκτές ορίζονται ορκωτοί ελεγκτές ή πρό¬ 
σωπα που έχουν το δικαίωμα να οριστούν ελεγκτές σε 
ανώνυμη εταιρεία. 

Άρθρο 11 

ΛΥΣΗ - ΕΚΚΑΘΑΡΙΣΗ 

1. Η επιχείρηση μπορεί να λυθεί πριν την πάροδο της 
διάρκειας της με απόφαση του δημοτικού συμβουλίου, 
η οποία λαμβάνεται με την απόλυτη πλειοψηφία του 
συνόλου των μελών του και πράξη του Γενικού Γραμμα- 
τέα της Περιφέρειας που δημοσιεύεται στην Εφημερίδα 
της Κυβερνήσεως. 

2. Με την ίδια διαδικασία λύεται η επιχείρηση υποχρε¬ 
ωτικά, εάν καταστεί ανενεργός για χρονικό διάστημα 
άνω των δύο (2) ετών. 

3. Η επιχείρηση λύεται με την πάροδο του χρόνου 
διάρκειάς της, αν δεν παραταθεί νόμιμα. 

4. Η επιχείρηση λύεται σε περίπτωση πτώχευσης. 

5. Τη λύση της επιχείρησης ακολουθεί η εκκαθάριση 
αυτής. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της Επιχείρη¬ 
σης. 


6. Οι εκκαθαριστές ορίζονται από το δημοτικό συμ¬ 
βούλιο. Η εκκαθάριση γίνεται μόνον από ορκωτούς 
ελεγκτές. 

7. Με τον ορισμό των εκκαθαριστών παύει αυτοδίκαια 
η εξουσία των μελών του Διοικητικού Συμβουλίου. 

8. Μετά την εκκαθάριση της επιχείρησης, όσα πε¬ 
ριουσιακά στοιχεία απομένουν περιέρχονται στο Δήμο 
Μελισσίων. 

Άρθρο 12 

ΕΦΑΡΜΟΓΗ ΔΙΑΤΑΞΕΩΝ 

Για όσα θέματα δεν ρυθμίζονται με το παρόν, εφαρμό¬ 
ζονται οι διατάξεις του Κώδικα Δήμων και Κοινοτήτων 
(ν. 3463/2006). 

Σύμφωνα με το άρθρο 259 παρ. 6 ΔΚΚ, ο οικείος ΟΤΑ 
με απόφαση του συμβουλίου του είναι δυνατόν να παρα¬ 
χωρεί χωρίς αντάλλαγμα προς κοινωφελή επιχείρηση, 
εφόσον τούτο κρίνεται αναγκαίο για την επιτέλεση των 
σκοπών της, τη χρήση εγκαταστάσεων, εξοπλισμού ή 
άλλων μέσων. 

Γ ια να ευοδωθούν οι στόχοι και οι προτεραιότητες 
που θέτει ο Δήμος για την παροχή προς τους πολί¬ 
τες των Μελισσίων ολοκληρωμένων υπηρεσιών στον 
τομέα του πολιτισμού, λόγοι που καθιστούν αναγκαία 
τη σύσταση της Κοινωφελούς Επιχείρησης, εισηγού- 
μαστε να παραχωρηθεί προς χρήση, με απόφαση του 
Δημοτικού Συμβουλίου στην συστηνόμενη κοινωφελή 
επιχείρηση το κτίριο του Πολιτιστικού Κέντρου στην 
οδό 17 η Νοέμβρη 15. 

Από τις διατάξεις τις ανωτέρω απόφασης προκαλείται 
δαπάνη ύψους είκοσι χιλιάδων ευρώ (20.000 €), η οποία 
θα βαρύνει τον προϋπολογισμό του Δ. Μελισσίων του 
τρέχοντος οικονομικού έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 28700 (2) 

Μετατροπή της αμιγούς δημοτικής επιχείρησης με την 
επωνυμία «Δημοτική Επιχείρηση Ανάπτυξης Δήμου 
Μελισσίων» (ΔΕΑΔΜ) σε κοινωφελή επιχείρηση με 
την επωνυμία «Κοινωφελής Επιχείρηση Κοινωνικής 
Αλληλεγγύης» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Τοπι¬ 
κή Αυτοδιοίκηση & άλλες διατάξεις». (ΦΕΚ 107/Α71997), 
όπως έχουν τροποποιηθεί και ισχύουν σήμερα. 

2. Τις διατάξεις των άρθρων 254 έως 264 του 
ν. 3463/2006, Κεφάλαιο Β', Δημοτικές και Κοινοτικές 
Κοινωφελείς Επιχειρήσεις. 

3. Το υπ’ αρίθμ. οικ.10819/16 εγκ./22.2.2007 έγγραφο του 
ΥΠ.ΕΣ.Δ.Δ.&Α., σχετικά με το νέο θεσμικό πλαίσιο των 
Επιχειρήσεων των ΟΤΑ. 

4. Την υπ’ αριθμ. 2.633/10.2.1994 απόφαση του Νομάρχη 
Ανατολικής Αττικής (Φ.Ε.Κ. 150/Β74.3.1994), όπως μεταγε¬ 
νέστερα τροποποιήθηκε με τις υπ’αριθμ. 45610/9.1.1997, 
57163/25.1.2000, 65530/18.2.2003 και 4223/31.3.2005 απο¬ 
φάσεις του Γενικού Γραμματέα Περιφέρειας Αττικής 
(Φ.Ε.Κ. 68/Β75.2.1997, 158/Β716.2.2000, 1967/Β731.12.2003 
και 675/Β719-5.2005 αντίστοιχα). 

5. Την οικονομοτεχνική μελέτη βιωσιμότητας της κοι¬ 
νωφελούς επιχείρησης με την επωνυμία «Κοινωφελής 
Επιχείρηση Κοινωνικής Αλληλεγγύης». 

6. Την από 8.6.2007 έκθεση εκτίμησης της Επιτροπής 
του άρθρου 9 του ν. 2190/1920. 

7. Την υπ’ αρίθμ. 190/2007 απόφαση του Δημοτικού 
Συμβουλίου Μελισσίων, που αναφέρεται στη μετατροπή 
της αμιγούς δημοτικής επιχείρησης με την επωνυμία 
«Δημοτική Επιχείρηση Ανάπτυξης Δήμου Μελισσίων» 
(ΔΕΑΔΜ) σε κοινωφελή επιχείρηση με την επωνυμία 
«Κοινωφελής Επιχείρηση Κοινωνικής Αλληλεγγύης», 
αποφασίζουμε: 

Εγκρίνουμε τη μετατροπή της αμιγούς δημοτικής 
επιχείρησης με την επωνυμία «Δημοτική Επιχείρηση 
Ανάπτυξης Δήμου Μελισσίων» (ΔΕΑΔΜ) σε κοινωφελή 
επιχείρηση με την επωνυμία «Κοινωφελής Επιχείρηση 
Κοινωνικής Αλληλεγγύης» ως εξής: 

Αρθρο 1 

ΣΥΣΤΑΣΗ - ΕΠΩΝΥΜΙΑ - ΚΑΤΗΓΟΡΙΑ ΕΠΙΧΕΙΡΗΣΗΣ 

Συστήνεται στο Δήμο Μελισσίων Αττικής δημοτική 
κοινωφελής επιχείρηση με την επωνυμία «ΚΟΙΝΩΦΕ¬ 
ΛΗΣ ΕΠΙΧΕΙΡΗΣΗ ΚΟΙΝΩΝΙΚΗΣ ΑΛΛΗΛΕΓΓΥΗΣ», ως ίδιο 
νομικό πρόσωπο ιδιωτικού δικαίου, διεπόμενο από τις 
διατάξεις των άρθρων 254 επ. ν. 3463/2006 (Δημοτικός 
και Κοινοτικός Κώδικας). 

Αρθρο 2 

ΣΚΟΠΟΙ 

Σκοποί της επιχείρησης είναι: 

Ο σχεδιασμός, μελέτη, κατάρτιση, υλοποίηση, εφαρ¬ 
μογή και παρακολούθηση ολοκληρωμένων δράσεων, 
πολιτικών κ.α. στους τομείς της κοινωνικής πολιτικής, 
υγείας και αλληλεγγύης, και ειδικότερα: 

1. Η εφαρμογή πολιτικών και η συμμετοχή σε προ¬ 
γράμματα, που στοχεύουν στη μέριμνα, υποστήριξη και 
φροντίδα ευπαθών κοινωνικών ομάδων με την παροχή 
υπηρεσιών υγείας και την προαγωγή ψυχικής υγείας, 
όπως η οργάνωση ιατροπαιδαγωγικής υπηρεσίας, υπη¬ 
ρεσίας αντιμετώπισης ψυχοκοινωνικών προβλημάτων, 
καθώς και η λειτουργία: 

□ δημοτικών ιατρείων, 

□ κέντρων αγωγής υγείας, 

□ κέντρων υποστήριξης και αποκατάστασης ατό¬ 
μων με αναπηρία, 

□ κέντρων ψυχικής υγείας, 

□ κέντρων πρόληψης κατά εξαρτησιογόνων ουσι¬ 
ών. 


2. Η οργάνωση και υλοποίηση προγραμμάτων προ¬ 
ληπτικής ιατρικής. 

3. Η εφαρμογή πολιτικών και η συμμετοχή σε δρά¬ 
σεις που αποσκοπούν στην υποστήριξη και κοινωνική 
φροντίδα της βρεφικής και παιδικής ηλικίας και της 
τρίτης ηλικίας και τη μελέτη και εφαρμογή σχετικών 
κοινωνικών προγραμμάτων. 

4. Η μέριμνα για τη στήριξη αστέγων και οικονομι¬ 
κά αδύνατων δημοτών και χρηζόντων βοήθεια, με την 
παροχή χρηματικών βοηθημάτων, ειδών διαβίωσης και 
περίθαλψης και κατ’ οίκον νοσηλείας σε κατοίκους που 
αντιμετωπίζουν σοβαρά προβλήματα διαβίωσης. 

5. Η σχεδίαση, η οργάνωση, ο συντονισμός και η 
εφαρμογή προγραμμάτων και πρωτοβουλιών για την 
πρόληψη της παραβατικότητας. 

6. Η δημιουργία τοπικών δικτύων κοινωνικής αλληλεγ¬ 
γύης και ομάδων εθελοντών που θα δραστηριοποιούνται 
για την επίτευξη των στόχων και την υποβοήθηση του 
εν γένει κοινωνικού έργου του Δήμου. 

7. Η ανάπτυξη του θεσμού της αιμοδοσίας και η λει¬ 
τουργία τράπεζας αίματος. 

8. Η ανάληψη δράσεων για τη στήριξη του θεσμού της 
οικογένειας (οικογενειακός προγραμματισμός, κέντρα 
δημιουργικής απασχόλησης παιδιών, σχολή γονέων 
κ.α.). 

9. Η ανάληψη πρωτοβουλιών και δράσεων για την 
ενημέρωση, εξυπηρέτηση και δημιουργική απασχόληση, 
ατόμων με αναπηρία και λοιπών ευπαθών ομάδων, για 
την ομαλή ένταξή τους στο κοινωνικό σύνολο. 

Άρθρο 3 

ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ 

1. Η κοινωφελής επιχείρηση διοικείται από Ιίμελές 
διοικητικό συμβούλιο, τα μέλη του οποίου ορίζονται, 
μαζί με τους αναπληρωτές τους, από το δημοτικό συμ¬ 
βούλιο Το δημοτικό συμβούλιο ορίζει από τα μέλη του 
διοικητικού συμβουλίου και τον πρόεδρο και τον αντι¬ 
πρόεδρο του. 

2. Από τα μέλη αυτά τουλάχιστον τρεις (3) είναι αιρε¬ 
τοί εκπρόσωποι του Δήμου, τουλάχιστον δε ένα μέλος 
εξ αυτών προέρχεται από τη μειοψηφία. 

3. Στο διοικητικό συμβούλιο της επιχείρησης συμμε¬ 
τέχει και ένας (1) εκπρόσωπος κοινωνικού φορέα της 
περιοχής που τα μέλη του εξυπηρετούνται ή επηρεά¬ 
ζονται από τη δραστηριότητα της Επιχείρησης και ο 
οποίος ορίζεται από το Δημοτικό Συμβούλιο. 

4. Τα υπόλοιπα μέλη είναι δημότες ή κάτοικοι του 
Δήμου που έχουν πείρα ή γνώσεις σχετικές με το αντι¬ 
κείμενο της επιχείρησης. 

5. Στο διοικητικό συμβούλιο της επιχείρησης συμμετέ¬ 
χει και ένας (1) εκπρόσωπος των εργαζομένων στην επι¬ 
χείρηση, σε περίπτωση που αυτή απασχολεί περισσό¬ 
τερους από είκοσι (20) εργαζόμενους, υποδεικνυόμενος 
από τη γενική συνέλευση αυτών, οπότε και μειώνονται 
κατά ένα τα μέλη που είναι δημότες ή κάτοικοι του 
Δήμου, χωρίς ανάγκη τροποποίησης της συστατικής 
πράξης. 

6. Η θητεία του διοικητικού συμβουλίου ακολουθεί 
τη θητεία του δημοτικού συμβουλίου, ήτοι ισχύει για 
τέσσερα έτη. Σε κάθε περίπτωση η θητεία του λήγει το 
αργότερο τρεις (3) μήνες μετά την εγκατάσταση του 
νέου δημοτικού ή κοινοτικού συμβουλίου. 




21826 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 4 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Το κεφάλαιο της επιχείρησης ανέρχεται στο ποσό 
των 38.497,43 ευρώ, (13.118.000δρχ.), ολοσχερώς κατα¬ 
βεβλημένο. 

Αρθρο 5 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης ορίζεται ο Δήμος Μελισσίων 
Αττικής, τα δε γραφεία της επιχείρησης βρίσκονται 
στην οδό Καποδιστρίου αρ. 14, Μελίσσια. Η επιχείρηση 
μπορεί να ιδρύει αλλού, εντός της διοικητικής περιφέ¬ 
ρειας της έδρας της γραφεία ή/και υποκαταστήματα, με 
απόφαση του Δ.Σ. αυτής, χωρίς ανάγκη τροποποίησης 
της συστατικής της πράξης. 

Αρθρο 6 

Περιουσία- Πόροι 

Πόροι της επιχείρησης αποτελούν: 

1. Δάνεια, δωρεές, κληροδοτήματα κληροδοσίες, ειδικά 
αντίτιμα κ.τ.λ. 

2. Ενισχύσεις, επιχορηγήσεις, χορηγίες και πόσης 
φύσεως εισφορές από νομικά πρόσωπα του δημοσίου 
τομέα (Υπουργεία, Κρατικοί Οργανισμοί, Νομαρχιακά 
Συμβούλια κ.α.) ή του ιδιωτικού τομέα και από φυσικά 
πρόσωπα. 

3. Η χρηματοδότηση από το Δήμο Μελισσίων για τις 
δραστηριότητες και τις παρεχόμενες από αυτήν υπηρε¬ 
σίες με τους ειδικότερους όρους και προϋποθέσεις του 
των διατάξεων του άρθρου 259 του ν. 3463/2006. 

4. Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

5. Οι εισπράξεις από το αντίτιμο αγαθών ή από υπη¬ 
ρεσίες που θα προσφέρει. 

6. Πρόσοδοι από την περιουσία της. 

7. Κάθε άλλο έσοδο που δεν αναφέρεται ονομαστι¬ 
κά στο παρόν, αλλά αποκτάται με νόμιμο και διαφανή 
τρόπο. 

Αρθρο 7 

ΟΙΚΟΝΟΜΙΚΗ ΔΙΑΧΕΙΡΙΣΗ 

1. Η διαχείριση της επιχείρησης γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από την υπόλοιπη δημοτική διαχείριση. 

2. Το οικονομικό έτος της διαχείρισης συμπίπτει με 
το ημερολογιακό έτος. 

3. Η επιχείρηση έχει την υποχρέωση τήρησης βιβλίων 
του Κώδικα Βιβλίων και Στοιχείων Γ’ κατηγορίας κατά 
την ισχύουσα νομοθεσία. 

4. Η επιχείρηση δύναται να συμμετέχει σε προγραμ¬ 
ματικές συμβάσεις. 

5. Τα καθαρά κέρδη που προκύπτουν από τη διαχεί¬ 
ριση, μετά την έγκριση των ετήσιων οικονομικών κατα¬ 
στάσεων, την αφαίρεση των αποσβέσεων και τη δημι¬ 
ουργία του απαραίτητου αποθεματικού, διατίθενται, με 
απόφαση του διοικητικού συμβουλίου για τη βελτίωση 
ή την επέκταση των εγκαταστάσεων της επιχείρησης ή 
να διατίθενται στο Δήμο για την εκτέλεση κοινωφελών 
έργων. 


6. Η εκτέλεση των έργων αυτών μπορεί να γίνει από 
την ίδια την επιχείρηση, για λογαριασμό του Δήμου ή 
να διατεθούν τα καθαρά κέρδη της επιχείρησης για 
την παροχή υπηρεσιών προς το Δήμο ή την παροχή 
υπηρεσιών προς τους δημότες. 

7. Με την ίδια διαδικασία το διοικητικό συμβούλιο της 
επιχείρησης, εκτιμώντας τους στόχους, την αποδοτικό- 
τητα και την παραγωγικότητα της, μπορεί να κρατήσει 
μέχρι δώδεκα τοις εκατό (12%) από τα καθαρά κέρδη, σε 
ιδιαίτερο λογαριασμό για την παροχή κινήτρων στους 
εργαζόμενους, με τη μορφή πρόσθετης αμοιβής. 

Άρθρο 8 

ΔΙΑΧΕΙΡΙΣΤΙΚΟΣ ΕΛΕΓΧΟΣ 

1. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που επιλέγονται και διορί¬ 
ζονται από το δημοτικό συμβούλιο στην αρχή κάθε οι¬ 
κονομικού έτους. Με την ίδια απόφαση ορίζεται και η 
αμοιβή τους. 

2. Ως ελεγκτές ορίζονται ορκωτοί ελεγκτές ή πρό¬ 
σωπα που έχουν το δικαίωμα να οριστούν ελεγκτές σε 
ανώνυμη εταιρεία. 

Άρθρο 9 

ΛΥΣΗ - ΕΚΚΑΘΑΡΙΣΗ 

1. Η επιχείρηση μπορεί να λυθεί πριν την πάροδο της 
διάρκειας της με απόφαση του δημοτικού συμβουλίου, 
η οποία λαμβάνεται με την απόλυτη πλειοψηφία του 
συνόλου των μελών του και πράξη του Γενικού Γραμμα- 
τέα της Περιφέρειας που δημοσιεύεται στην Εφημερίδα 
της Κυβερνήσεως. 

2. Με την ίδια διαδικασία λύεται η επιχείρηση υποχρε¬ 
ωτικά, εάν καταστεί ανενεργός για χρονικό διάστημα 
άνω των δύο (2) ετών. 

3. Η επιχείρηση λύεται με την πάροδο του χρόνου 
διάρκειάς της, αν δεν παραταθεί νόμιμα. 

4. Η επιχείρηση λύεται σε περίπτωση πτώχευσης. 

5. Τη λύση της επιχείρησης ακολουθεί η εκκαθάριση 
αυτής. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της Επιχείρη¬ 
σης. 

6. Οι εκκαθαριστές ορίζονται από το δημοτικό συμ¬ 
βούλιο. Η εκκαθάριση γίνεται μόνον από ορκωτούς 
ελεγκτές. 

7. Με τον ορισμό των εκκαθαριστών παύει αυτοδίκαια 
η εξουσία των μελών του Διοικητικού Συμβουλίου. 

8. Μετά την εκκαθάριση της επιχείρησης, όσα πε¬ 
ριουσιακά στοιχεία απομένουν περιέρχονται στο Δήμο 
Μελισσίων. 

Άρθρο 10 

ΕΦΑΡΜΟΓΗ ΔΙΑΤΑΞΕΩΝ 

Για όσα θέματα δεν ρυθμίζονται με το παρόν, εφαρμό¬ 
ζονται οι διατάξεις του Κώδικα Δήμων και Κοινοτήτων 
(ν. 3463/2006). 

Άρθρο 11 

ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Μελισσίων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21827 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 6801 (3) 

Συμβάσεις μίσθωσης έργου του Παπαχρηστείδιου Πνευ¬ 
ματικού Κέντρου του Δήμου Ελευθερούπολης 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση & άλλες διατάξεις» 

2. Τις διατάξεις του άρθ.6 του ν. 2527/1997. 

3. Την υπ’αριθμ. οικ.36077/27.6.2007 έγγραφο του 
ΥΠΕΣΔΔΑ με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ.1/222/9286/10560/1.6.2007 απόφαση της επιτρο¬ 
πής του άρθ.2 παρ. 1 της ΠΥΣ 33/27.12.2006 και την υπ’ 
αριθμ. 31032/27.6.2007 απόφαση κατανομής του Υφυ¬ 
πουργού Εσωτ/κών Δ/σιας Δ/σης & Απ/σης, εγκρίθηκαν 
σύμβασης μίσθωσης έργου δέκα (10) ατόμων, διαφόρων 
ειδικοτήτων, για ένα (1) έτος. 

4. Την υπ’αριθμ. 5/2007 απόφαση του Διοικητικού Συμ¬ 
βουλίου του Παπαχρηστείδιου Πνευματικού Κέντρου 
του Δήμου Ελευθερούπολης, καθώς και την υπ’αριθμ. 
3020/11.4.2007 εισηγητική μας έκθεση. 

5. Ολόκληρο τον σχετικό φάκελο, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου του Παπαχρηστείδιου Πνευματικού Κέντρου του 
Δήμου Ελευθερούπολης δέκα (10) ατόμων ως εξής: 


- Δάσκαλοι για τμήματα ζωγραφικής 2 

- Δάσκαλοι για τμήματα Παιδικής Χορωδίας 2 

- Δάσκαλοι για τμήματα Σκακιού 2 

- Δάσκαλος για τμήματα εκμάθησης παραδοσιακών 

χορών 1 

- Δάσκαλος για δημιουργία θεατρικής ομάδας 1 

- Μουσικός για τμήματα Φιλαρμονικής 2 

Σύνολο: 10 


Το έργο που πρόκειται να εκτελέσουν αφορά, την 
διδασκαλία μουσικών οργάνων, θεωρητικών μαθημάτων, 
παραδοσιακών χωρών, θεάτρου, σκακιού και ζωγραφι¬ 
κής στους Δημότες. 

Το χρονικό διάστημα που απαιτείται για την ολο¬ 
κλήρωση του προαναφερομένου έργου είναι ένα έτος 
από την υπογραφή της σύμβασης και απαγορεύεται η 
ανανέωση ή παράτασή των. 

Η συνολική αμοιβή του ανέρχεται στο ποσό των 
25.000,00 € και βαρύνει τον ΚΑΕ 10/6117 του προϋπο¬ 
λογισμού του Παπαχρηστίδειου Πνευματικού Κέντρου 
Ελευθερούπολης. 

Η εκτέλεση του έργου θα παρακολουθείται από τον 
Πρόεδρο του Διοικητικού Συμβουλίου. 

Ως τόπος εκτέλεσης του έργου ορίζεται το Δημοτικό 
κατάστημα του Δήμου Ελευθερούπολης. 

Το συγκεκριμένο έργα δεν ανάγεται στον κύκλο κα¬ 
θηκόντων των υπαλλήλων του Παπαχρηστίδειου Πνευ¬ 
ματικού Κέντρου Ελευθερούπολης. 


Σε περίπτωση που η ανωτέρω ανάγκη έχει καλυφθεί 
σε προσωπικό είτε με μετάταξη είτε με πρόσληψη μό¬ 
νιμου προσωπικού παρακαλούμε το Παπαχρηστίδειο 
Πνευματικό Κέντρο Ελευθερούπολης να ενημερώσει το 
Υπ. Εσωτ/κών εντός πέντε (5) ημερών από λήψεως της 
κοινοποίησης της προβλεπόμενης από το άρθ.6 παρ.6 
του ν. 2527/1997 απόφασής μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 12 Ιουλίου 2007 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. Οικ. 6799 (4) 

Συμβάσεις μίσθωσης έργου στο Δήμο Χρυσούπολης 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ- ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση & άλλες διατάξεις» 

2. Τις διατάξεις του άρθ.6 του ν. 2527/1997. 

3. Την υπ’αριθ.οικ. 36077/27.6.2007 έγγραφο του ΥΠΕΣ¬ 
ΔΔΑ με το οποίο μας γνωρίζει την υπ. αριθ.ΔΙΠΠ/Φ.ΕΓΚΡ. 
1/222/9286/10560/1.6.2007 απόφαση της επιτροπής του 
άρθ.2 παρ. 1 της ΠΥΣ 33/27.12.2006 και την υπ’ αριθμ. 
31032/27.6.2007 απόφαση κατανομής του Υφυπουργού 
Εσωτ/κών Δ/σιας Δ/σης & Απ/σης, εγκρίθηκαν συμβά¬ 
σεις μίσθωσης έργου δεκατριών (13) ατόμων διαφό¬ 
ρων ειδικοτήτων για τον Δήμο Χρυσούπολης, για ένα 
(1)έτος. 

4. Την υπ’αριθμ. 67/2007 απόφαση του Δημοτικού 
Συμβουλίου του Δήμου Χρυσούπολης, καθώς και την 
αριθ.3020/11.4.2007 εισηγητική μας έκθεση. 

δ.Ολόκληρο τον σχετικό φάκελο, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου στο Δήμο Χρυσούπολης δεκατριών (13) ατόμων των 
εξής ειδικοτήτων: 

Τέσσερα (4) Διοικητικού 

Δύο (2) Πολιτικού Μηχ/κού 

Δύο (2) Οικονομολόγων 

Δύο (2) Γεωπόνοι, 

Ένα (1) Τεχ/γο Ηλεκτ/γο 

Δύο (2) Χειριστές Μηχ/των 

Το έργο που πρόκειται να εκτελέσουν αφορά, την 
Γραμματειακή υποστήριξη, οργάνωση γραφείου γε¬ 
ωργικής ενημέρωσης και πληροφόρησης αγροτών για 
συμμετοχή σε ευρωπαϊκές ή εθνικές δράσεις ενώ συμ¬ 
μετέχει σε υλοποίηση ευρωπαϊκού του προγράμματος 
(ΑΟΟΗΕΤθ), υποστήριξης διεκπεραίωση ευρωπαϊκών 
προγραμμάτων, οδοποιία και ηλεκτρολογικές μελέτες. 

Το χρονικό διάστημα που απαιτείται για την ολο¬ 
κλήρωση των προαναφερομένων έργων είναι ένα έτος 
από την υπογραφή της σύμβασης και απαγορεύεται η 
ανανέωση ή παράτασή των. 

Η συνολική αμοιβή του ανέρχεται στο ποσό των 
80.400,00 € και βαρύνει τον ΚΑΕ 00.6117 του προϋπο¬ 
λογισμού του Δήμου Χρυσούπολης. 

Η εκτέλεση του έργου θα παρακολουθείται από τον 
Δήμαρχο. 

Ως τόπος εκτέλεσης των έργων ορίζεται ο Δήμος 
Χρυσούπολης. 

Τα συγκεκριμένα έργα δεν ανάγονται στον κύκλο κα¬ 
θηκόντων των υπαλλήλων του Δήμου. 

Σε περίπτωση που οι ανωτέρω ανάγκες έχουν καλυ¬ 
φθεί σε προσωπικό είτε με μετάταξη είτε με πρόσληψη 
μόνιμου προσωπικού παρακαλούμε ο Δήμος να ενημε¬ 
ρωθεί το Υπ. Εσωτ/κών εντός πέντε (5) ημερών από 
λήψεως της κοινοποίησης της προβλεπόμενης από το 
άρθ.6 παρ.6 του ν. 2527/1997 απόφασής μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 12 Ιουλίου 2007 

Ο Γενικός Γραμματέας Περιφέρειας 
ΜΙΧΑΛΗΣ ΑΓΓΕΛΟΠΟΥΛΟΣ 

-*- 

Αριθμ. 3802 (5) 

Έγκριση σύναψης συμβάσεων μίσθωσης έργου, για την 
Δημοτική Εταιρεία Ανάπτυξης και Κατασκευών Κρ. 
Βρύσης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 παρ. 1 του ν. 2503/1997 
(ΦΕΚ 107/τ.Α’/30.5.1997)» «Διοίκηση, οργάνωση, στελέχω- 
ση της Περ/ρειας, ρύθμιση θεμάτων για την Τοπ. Αυτ/ση 
και άλλες διατάξεις» 

2. Τις διατάξεις του άρθρου 6 του ν. 2527/1997 (ΦΕΚ 
206 Α) Τροποποίηση και συμπλήρωση διατάξεων του 
ν. 2190/1994 . 

3. Το υπ’αριθμ. 14196/4.4.2003 έγγραφο του ΥΠ.ΕΣ.Δ.Δ.Α 
με θέμα «Προσλήψεις προσωπικού στις επιχειρήσεις των 
Ο.Τ.Α. για το έτος 2003». 

4. Την υπ’αριθμ. 25/2007 απόφαση του Δ.Σ. Δημοτι¬ 
κής Εταιρείας Ανάπτυξης και Κατασκευών Κρ. Βρύσης 
«περί έγκρισης σύναψης συμβάσεων μίσθωσης έργου, 
για την Δημοτική Εταιρεία Ανάπτυξης και Κατασκευών 
Κρ. Βρύσης. 

5. Την υπ’ αριθμ. 6522/8.6.2007 θετική εισήγηση του 
Δημάρχου Κρ. Βρύσης. 

6. Την από 28.5.2007 βεβαίωση του Δικηγόρου Αλέξη 
Κ. Βλάχου, από την οποία προκύπτει ότι πρόκειται για 
γνήσια σύμβαση έργου που δεν υποκρύπτει εξαρτημένη 
εργασία. 

7. Τις διατάξεις της περ. θ’ της παρ.2 του ν. 3469/2006 
(ΦΕΚ 131 Α/28.6.2006): Εθνικό Τυπογραφείο, Εφημερίς 
της Κυβερνήσεως και λοιπές διατάξεις. 

8. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α’/2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», σχετικά με την υποχρέωση 
αναγραφής κάλυψης δαπάνης που συνεπάγεται η έκ¬ 
δοση κάθε κανονιστικής πράξης. 

9. Τον Ο.Ε.Υ. της ανωτέρω επιχείρησης, αποφασίζου¬ 
με: 


Εγκρίνουμε την σύναψη συμβάσεων μίσθωσης έργου, 
στην Δημοτική Εταιρεία Ανάπτυξης και Κατασκευών Κρ. 
Βρύσης, σύμφωνα με τις διατάξεις του άρθρου 681 κ.ε 
του Αστικού Κώδικα ως εξής: 

Πέντε (5) επαγγελματίες Συμβούλους Επιχειρήσεων, 
αντί ποσού αμοιβής 6.000,00 € έκαστος. 

Το έργο που θα εκτελεστεί είναι αυτό που ορίζεται 
στην αντίστοιχη απόφαση του Διοικητικού Συμβουλίου 
και θα παραδοθεί τμηματικά από την κατάρτιση της 
σύμβασης για το χρονικό διάστημα (από 15.6.2007 έως 
31.12.2007) 

Τόπος εκτέλεσης του έργου ορίζεται η Δημοτική Εται¬ 
ρεία Ανάπτυξης και Κατασκευών Κρ. Βρύσης. 

Η εκτέλεση του έργου θα παρακολουθείται από τον 
Πρόεδρο Δ.Σ. της Δημοτικής Εταιρείας Ανάπτυξης και 
Κατασκευών Κρ. Βρύσης. 

Το συγκεκριμένο έργο δεν ανάγεται στον κύκλο των 
καθηκόντων των υπαλλήλων που υπηρετούν σήμερα 
στην Δημοτική Εταιρεία Ανάπτυξης και Κατασκευών 
Κρ. Βρύσης και δεν εξυπηρετεί πάγιες και διαρκείς 
ανάγκες. 

Ανανέωση ή παράταση της σύμβασης μίσθωσης έργου 
απαγορεύεται και είναι αυτοδικαίως άκυρη. 

Από τις διατάξεις της παρούσας απόφασης προκαλεί- 
ται δαπάνη 30.000,00 €, σε βάρος του προϋπολογισμού 
της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Ιουλίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. Οικ.: 8887 (6) 

Συμβάσεις μίσθωσης έργου στον Δήμο Πεταλούδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται τους ΟΤΑ Α’ και Β’ βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Τις διατάξεις της περ. γ’ της παρ. 1 του άρθρου 1 
του ν. 301/1976. 

3. Το υπ’ αριθμ. οικ. 8907/14.2.2007 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, σχετικά με τον «Προγραμματισμό προσλήψεων προ¬ 
σωπικού έτους 2007 στους Ο.Τ.Α. α’ και β’ βαθμού». 

4. Τ ις ανάγκες του Δήμου Πεταλούδων για την εκτέ¬ 
λεση των έργων του. 

5. Την υπ’αριθμ. ΔΙΠΠ/Φ.ΕΓΚΡ.1/295/12641/14.6.2007 από¬ 
φαση της Επιτροπής του άρθρου 2 παρ. 1 της υπ’αριθμ. 
55/1998 ΠΥΣ και την υπ’αριθμ. 33666/22.6.2007 απόφαση 
κατανομής του Υφυπουργού Εσωτερικών, Δημόσιας Δι¬ 
οίκησης και Αποκέντρωσης, με την οποία εγκρίθηκαν 
για τους Πρωτοβάθμιους ΟΤΑ, συμβάσεις μίσθωσης 
έργου, για ένα (1) έτος. 

6. Το υπ’αριθμ. οικ.35181/22.6.2007 έγγραφο του ΥΠ.ΕΣ. 
Δ.Δ.Α., σχετικά με την «έγκριση συμβάσεων μίσθωσης 
έργου». 

7. Την υτίαριθμ. 76/2007 απόφαση του Δημοτικού Συμ¬ 
βουλίου του Δήμου Πεταλούδων, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με μίσθωση έργου από 
τον Δήμο Πεταλούδων, σύμφωνα με τις διατάξεις του 
άρθρου 681 κ.ε. του Αστικού κώδικα ως εξής: 


ΕΙΔΙΚΟΤΗΤΑ ΑΤΟΜΑ 

ΔΕ Μηχανοτεχνιτών Αυτοκινήτων 1 

ΔΕ Χειριστές Μηχανημάτων Έργων 2 

ΔΕ Χειριστών Η/Υ 013 1 

ΔΕ Χειριστών Η/Υ 1 

ΠΕ Πολιτικών Μηχανικών 1 

ΣΥΝΟΛΟ 6 


Τα συγκεκριμένα έργα που πρόκειται αν εκτελεστούν 
είναι αυτά που αφορούν στην απρόσκοπτη ομαλή λει¬ 
τουργία του Δήμου Πεταλούδων. 

Το χρονικό διάστημα που απαιτείται για την ολοκλή¬ 
ρωση των προαναφερόμενων έργων είναι μέχρι ένα 
(1) έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβεί συνο¬ 
λικά το προβλεπόμενο στον προϋπολογισμό του Δήμου 
Πεταλούδων, ποσό. 

Ως τόπος εκτέλεσης των έργων ορίζεται ο Δήμος 
Πεταλούδων. 

Τ α συγκεκριμένα έργα δεν ανάγονται στον κύκλο των 
καθηκόντων των υπαλλήλων που υπηρετούν σήμερα 
στον Δήμο Πεταλούδων και ούτε μπορούν να εκτελε¬ 
στούν απ’ αυτούς, λόγω της εξειδίκευσης του αντικει¬ 
μένου. 

Από την ατιόφαση αυτή προκαλείται δαπάνη ύψους 
80.976,00€ σε βάρος του προϋπολογισμού του Δήμου 
Πεταλούδων, τρέχοντος οικονομικού έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 29 Ιουνίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 2301 (7) 

Λύση της Δημοτικής Ξενοδοχειακής Επιχείρησης Κρο- 
κυλείου με την επωνυμία «ΔΗΜΟΤΙΚΗ ΞΕΝΟΔΟΧΕΙ¬ 
ΑΚΗ ΕΠΙΧΕΙΡΗΣΗ ΚΡΟΚΥΛΕΙΟΥ ΤΟΥ ΔΗΜΟΥ ΒΑΡ¬ 
ΔΟΥΣΙΩΝ Ν. ΦΩΚΙΔΑΣ» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 262 του ν. 3463/2006 
(Φ.Ε.Κ.114/Α78.2.2006). 

2. Την υπ’αριθμ. 16419/19.4.1988 (Φ.Ε.Κ. 286/τ.β7ΐ6.5.1988) 
απόφαση του Υπουργού Εσωτερικών «περί συγκρο- 
τήσεως της Κοινοτικής Ξενοδοχειακής Επιχείρησης 
Κροκυλείου Δωρίδας Ν. Φωκίδας» ως αυτή τροποποι¬ 


ήθηκε και συμπληρώθηκε μεταγενέστερα με τις: α) 
10736/29.12.2000 (Φ.Ε.Κ. 72/τ.β'/30.1.2001), β) 4584/8.8.2001 
(Φ.Ε.Κ.1120/τ.β729.8.2001) και γ) 8299/19.10.2001 (Φ.Ε.Κ. 
1506/τ.β79.11.2001), αποφάσεις της Περιφέρειας Στερε¬ 
ός Ελλάδας. 

3. Την υπ’αριθμ. 39/2007 ομόφωνη απόφαση του Δη¬ 
μοτικού Συμβουλίου Δήμου Βαρδουσιών που αφορά τη 
λύση της εν λόγω επιχείρησης. 

4. Τις α) 5921/9.9.1997(ΦΕΚ 832/τ.β'/16.9.1997), β) 1611/ 
4.4.2000 (ΦΕΚ 572/τβ724.4.2000), γ) 1873/10.4.2001 
(ΦΕΚ 488/τβ727.4.2001) και δ) 1526/5.4.2004 (ΦΕΚ 614/ 
τ.β727.4.2004) εξουσιοδοτικές αποφάσεις του Γενικού 
Γραμματέα Περιφέρειας Στερεός Ελλάδας «Περί παρο¬ 
χής εξουσιοδότησης υπογραφής εγγράφων με εντολή 
του..», αποφασίζουμε: 

Α. Την λύση της Δημοτικής Ξενοδοχειακής Επιχείρη¬ 
σης Κροκυλείου, η οποία συστάθηκε με την υπ’αριθμ. 
16419/19.4.1988 (Φ.Ε.Κ 286/τ.β7ΐ6.5.1988) απόφαση του 
Υπουργού Εσωτερικών. 

Β. Της απόφασής μας αυτής με την δημοσίευσή της 
ακολουθεί εκκαθάριση της εν λόγω επιχείρησης από 
ορκωτούς ελεγκτές σύμφωνα με το 262 άρθρο του 
Δ.Κ.Κ.(ν. 3463/2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 3 Απριλίου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΛΙΛΑΚΟΣ 

-♦- 

Αριθμ. 1274 (8) 

Έγκριση υπερωριακής απασχόλησης υπαλλήλων του 
Τμήματος Ανάπτυξης Επαρχείου Νάξου της Ν.Α.Κ. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Το π.δ. 30/1995 «Κώδικας Νομαρχιακής Αυτοδιοί¬ 
κησης» 

2. Τον Εσωτερικό Οργανισμό οργάνωσης και Λειτουρ¬ 
γίας της Νομαρχιακής Αυτοδιοίκησης Κυκλάδων (ΦΕΚ 
432/τ.Β/17.5.1995) όπως τροποποιήθηκε και ισχύει 

3. Τις διατάξεις του άρθρου 16 του ν. 3205/2003 (ΦΕΚ 
297/τ.Α) 

4. Την παρ.7 του άρθρου 25 του ν. 2738/99 (ΦΕΚ 180/ 
τ.Α) 

5. Την υπ’ αριθμ. 2/72757/0022/31.12.2003 εγκύκλιο 
Γ.Λ.τ.Κ. 

6. Την ανάγκη απασχόλησης δυο (2) υπαλλήλων του 
Τμήματος Ανάπτυξης Νάξου της Ν.Α. Κυκλάδων που 
συμμετέχουν στα κλιμάκια ελέγχου πέραν του κανονι¬ 
κού ωραρίου, αποφασίζουμε: 

Εγκρίνουμε υπερωριακή απασχόληση εργασίας για 
δυο (2) υπαλλήλους κλάδου ΔΕ Διοικητικού του Τμή¬ 
ματος Ανάπτυξης Επαρχείου Νάξου της Ν.Α.Κ. για τους 
μήνες από Ιούνιο έως και Δεκέμβριο του έτους 2007, 
συνολικά για 840 ώρες και για 60 ώρες στον καθένα 
ανά μήνα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το Τμήμα Ανάπτυξης Νάξου θα πρέπει να εκδώσει 
απόφαση συγκρότησης συνεργείου παροχής υπερωρια- 
κής εργασίας Αρχικών και Περιοδικών Ελέγχων Μέτρων 
και Σταθμών και Όγκου Επιφάνειας του έτους 2007 
και να φροντίσει για την έκδοση βεβαίωσης μετά την 
πάροδο της 31ης Δεκεμβρίου 2007 που θα αφορά στην 
παρασχεθείσα, σύμφωνα με την παρούσα απόφασή μας, 
εργασία. 

Η σχετική δαπάνη θα καλυφθεί από τη διάθεση χρη¬ 
ματικού ποσού από το Υπουργείο Ανάπτυξης προς το 
Τμήμα Ανάπτυξης Νάξου της Ν.Α.Κ. που θα προέρχεται 
από τα τέλη εξελέγξεως έτους 2007. Για τη διαχεί¬ 
ριση του ποσού ορίζεται υπόλογος η υπάλληλος του 
Τμήματος Ανάπτυξης Νάξου, Αικατερίνη Μεσολογγίτου, 
κλάδου ΔΕ Διοικητικού με Α βαθμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 9 Ιουλίου 2007 

Ο Νομάρχης 
ΔΗΜΗΤΡΗΣ ΜΠΑΪΛΑΣ 


Ο) 

Χορήγηση άδειας ασκήσεως επαγγέλματος Κοινωνικού 
Λειτουργού στην Γράψα Ακριβή του Ανδρέα, κάτοι¬ 
κο Πατρών. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 5971/2007 απόφαση του Νομάρχη 
Αχάίας χορηγείται στην Κοινωνική Λειτουργό Γράψα 
Ακριβή του Ανδρέα κάτοικο Πατρών, άδεια ασκήσεως 
επαγγέλματος Κοινωνικού Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

-♦- 

( 10 ) 

Χορήγηση άδειας άσκησης επαγγέλματος στην Κοι¬ 
νωνική Λειτουργό Μαράκη Νίκη του Ιωάννη. 

Ο ΑΝΤΙΝΟΜΑΡΧΗΣ ΧΑΝΙΩΝ 

Με την υπ’αριθμ. 2860/10.7.2007 απόφαση του Αντινο- 
μάρχη Χανιών χορηγείται στην Μαράκη Νίκη του Ιωάννη 
άδεια άσκησης επαγγέλματος Κοινωνικής Λειτουργού. 

Ο Αντινομάρχης 
ΚΩΝ/ΝΟΣ ΓΥΠΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ϋοοοή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ϊηίβιτιβΐ: Η11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΐίρ://νν>ννν.6ΐ·0Γ - θ-πηείΙ: ννοί)ΐτΐ35ΐθΓ.£ί@6ί·αΓ 

































